Efter fangenskabet havde Pufendorf professorater i [[Heidelberg]] og [[Lund (Sverige)|Lund]], hvorfra han i [[1672]] udsendte sit hovedværk, ''De iure naturae et gentium'' (Om natur- og folkeretten). En populariseret udgave af værket fik vid udbredelse og oversattes bl.a. til dansk. Da Danmark generobrede det meste af Skåne i 1676, måtte Pufendorff flygte fra Lund. Pufendorf kaldtes dererfter til [[Stockholm]] som [[kongelig historiograf]], hvor han skrev om Sveriges og Danmarks historie, og i [[1688]] blev han hofhistoriograf i [[Berlin]]. Pufendorf skrev også en historiebog hvori han forsvarede Sveriges erobring af Skåne og dele af Norge ved at sige at de provinser oprindeligt var svenske: "de gammle Swerikes Gränsar igen heladt".<ref>''Innledning Till Swänska Historien,'' Ståkkholm 1688, s. 911</ref>
Jura Filosofi Videnskab